Regulamento Electrotécnico para Baixa Tensión

**Regulamento Electrotécnico para Baixa Tensión**, tamén chamado **REBT 2002**, é unha normativa do Ministerio de Ciencia e Tecnoloxía de España. Ata a entrada en vigor desta nova normativa empregábase o Regulamento 2413 de 1973. O actual REBT 2002 é o Real decreto 842/2002, do 2 de agosto de 2002. publicado no Boletín Oficial del Estado número 224, do 18 de setembro de 2002. Entrou en vigor de xeito obrigatorio o 18 de setembro de 2003.

O regulamento afecta a instalacións eléctricas de xeración, distribución e consumo de corrente eléctrica alterna de 1000 volts ou inferiores e as de corrente continua de 1500 volts ou inferiores.

## Características
O regulamento está baseado nas normativas internacionais da comunidade europea a de organismos internacionais EN e CEI.
* Cítanse normas polos números de referencia, pero sen ano de edición, para que cando aparezan novas versións das normas o Regulamento quede automaticamente actualizado.
* O proxectista da instalación eléctrica poderá realizar outras execucións diferentes ás prescritas sempre que se garantan os obxectivos mínimos de seguridade esixibles en cada momento.
* Defínense xuridicamente os instaladores e as empresas autorizadas.
* Establécese unha categoría básica, para a realización das instalacións eléctricas máis comúns, e unha categoría especial, con varias modalidades, atendendo ás instalacións que teñan peculiaridades relevantes.
* Defínense novos tipos de instalacións:
** Granxas do agro e hortas.
** Automatización.
** Xestión técnica da enerxía e seguridade para vivendas en edificios.
** Instalacións en piscinas e zonas con auga.
** Definición de tensións que proporcionan seguridade elas mesmas, caravanas e parques de caravanas.
* Auméntase o número mínimo de circuítos en vivendas, por seguridade e comodidade.
* Esíxese elaboración de documentación técnica, como proxecto ou memoria para a execución e posta en servizo das instalacións, e esíxese a entrega ao titular da instalación dunha documentación onde se reflictan as características fundamentais, o trazado, as instrucións e as precaucións de uso ou mantemento.
* Establécese inspeccións por organismos de control, no caso de instalacións cunha seguridade que teña especial importancia, sen esquecer que os seus titulares deben mantelas en bo estado
* As comunidades autónomas con competencias en industria poden fixar normas adicionais para instalacións no seu territorio.

## Normativa
O Regulamento está dividido en dúas partes:
* A primeira son 29 artigos con cuestións legais e administrativas
* A segunda parte son 52 instrucións técnicas complementarias (ITC) baseadas en UNE-EN 20460 Instalacións eléctricas en edificios, de obrigado cumprimento en tódolos países da Unión Europea, distribuídas en dez grupos.

O Real decreto 1053/2014, do 12 de decembro, aproba unha nova Instrución técnica complementaria **(ITC) BT 52** *Instalacións con fins especiais. Infraestrutura para a recarga de vehículos eléctricos*, do Regulamento Electrotécnico para Baixa Tensión.

## Notas
## Véxase tamén
### Ligazóns externas
### Normativa
* Reglamento Electrotécnico para Baja Tensión - Texto aprobado por Real decreto 842/2002 (175 kb) (PDF) .
* Legislación sobre Seguridad Industrial Legislación Nacional - REBT 2002- INSTRUCCIONES TÉCNICAS COMPLEMENTARIAS (ITC) .
* Legislación sobre Seguridad Industrial Legislación Nacional - REBT - Guía Técnica de aplicación al Reglamento Electrotécnico de Baja Tensión .